Hans Iversen (1617–1668)

Hans Iversen (født 1617, død 1668) var en norsk trelasthandler, skipsreder og godseier fra Skien. Han endte som «sin tids rikeste mand i Skien» og var også rådmann i byen.Jon Lauritz Qvisling (1921), Gjerpen: En Bygdebok: Gaardshistorie I, s. 76–77 Hans eide et stort jordegods i Skiensdistriktet. Han var barnebarn av Jørgen von Ansbach og tilhørte 1600-tallets fremste slektskrets i Skiensdistriktet.

Øystein Rian skriver: «Margrethe Ansbach og Iver Christensens sønn Hans Iversen (1617–1668) ble ikke fogd, men videreførte fedrenes store kjøpmannskap og stod i forretningsforbindelse med lensherrer og andre adelsmenn. Han hadde i en årrekke sete som rådmann i Skien byråd, og han var sin generasjons rikeste Skiens-kjøpmann.»Øystein Rian, Bratsberg på 1600-tallet: stat og samfunn i symbiose og konflikt, s. 109, Universitetsforlaget, 1997

Hans Iversen var far til godseier og lagmann i Skien Iver Hansen (ca. 1645–1693), som var gift med Maren Clausdatter (1659–1716), datter av lagmann Claus Andersen og søster av Anne Clausdatter. Han var også far til trelasthandler, skipsreder og rådmann i Skien Gjert Hansen (1652–1733).S. H. Finne-Grønn: «Jørgen v. Ansbach, Engel Jensen og slegten Klouman». Norsk Personalhistorisk Tidsskrift vol. 1 (1910) s. 357

Referanser

Kategori:Norske godseiere
Kategori:Nordmenn på 1600-tallet
Kategori:Norske trelasthandlere